### Beslutninger:

Fremsendes med ændringsforslaget fra Dansk Folkepartis byrådsgruppe af 7. juni 2022 til Kulturudvalget til behandling i henhold til beslutning i byrådets møde den 8. juni 2022.

### Resume

I de kommende år realiseres The Next Level, som udvider ARoS og griber ind i [adresse]. I forlængelse heraf har byrådet beslutte, at der i samarbejde med [adresse], [adresse] og de øvrige omkringliggende kulturinstitutioner samt byens borgere skal skabes en ny bypark. Den nye park skal stå klar i 2025 samtidig med The Next Level.

Realdania har doneret 16 mio. kr. til projektet, og der er i investeringsplanen for 2024-2033 afsat 10 mio. kr. til formålet, mens Kultur og Borgerservice finansierer 6 mio. kr. Der er en finansieringsmanko på 12 mio. kr., som Kultur og Borgerservice bestræber sig på at finde via søgning til fonde. Med budgetforliget for 2022 blev der givet en garanti som gjorde, at projektet kunne igangsættes.

Musikhusparken er med sin centrale placering en af de vigtigste pladser i byen, og det er et område, som mange borgere og brugere naturligt har ønsker og ideer til. Derfor er der i foråret 2022 blevet gennemført en omfattende borgerinddragelse.

### Beslutningspunkter

Det indstilles:

At 1) der gives udgiftsbevilling og tilsvarende rådighedsbeløb på 43,5 mio. kr. til anlægsprojektet. Bevillingen finansieres dels af fondsbidrag fra Realdania (16,3 mio. kr.), afsatte midler fra investeringsplanen (10 mio. kr.) samt anlægsmidler fra Kultur og Borgerservice (6,3 mio. kr.) Den resterende manko søges finansieret via fonde, jf. afsnit 7.

At 2) der gives en indtægtsbevilling og tilsvarende rådighedsbeløb på 16,3 mio. kr. som er et fondsbidrag fra Realdania.

### Borgmesterens afdelings påtegning

Fremsendes til Magistraten.

Borgmesterens Afdeling skal gøre opmærksom på, at det normalt ikke ville være i tråd med kommunens styringsprincipper, at afdelingerne foreslår finansiering fra kommunekassen. Hertil skal dog bemærkes, at det i forbindelse med budgettet for 2022 er aftalt, at skulle det mod forventning ikke ske at Kultur og Borgerservice formår at tilvejebringe finansieringsmankoen på de 12 mio. kr. via fonde, skal den resterende manko tilvejebringes på baggrund af oplæg fra Borgmesterens Afdeling, Kultur og Borgerservice og Teknik og Miljø. Der er dermed garanti for, at den resterende manko finansieres, og projektet kan igangsættes.

På den baggrund skal Borgmesterens Afdeling anbefale, at projektet i dette konkrete tilfælde anses som finansieret.

Borgmesterens Afdeling har herudover ingen bemærkninger til indstillingen.

### Sagsforløb:

Udvalg: Magistraten

Dato: 07-06-2022

Clara Nilsson: 6

Fremsendes til [adresse] med bemærkning, at Magistraten i mødet den 7. juni 2022 anbefaler, at byrådet tiltræder Magistratsafdelingen for Kultur og Borgerservices indstilling af 17. maj 2022.

Alex Christensen kunne ikke tiltræde.